Oficialusis leidinys L 295 , 13/11/2003 p. 0081 - 0082



Komisijos reglamentas (EB) Nr. 1991/2003 2003 m. lapkričio 12 d. dvidešimt ketvirtą kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą [1], su paskutiniais pakeitimais, padarytais Reglamentu (EB) Nr. 1724/2002 [2], ypač į jo 7 straipsnio 1 dalies pirmą įtrauką, kadangi: (1) Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą yra įšaldomi. (2) 2003 m. lapkričio 3 d. Jungtinių Tautų Saugumo tarybos Sankcijų komitetas nusprendė iš dalies pakeisti asmenų, grupių ir organizacijų, kurių atžvilgiu taikomas lėšų ir ekonominių išteklių įšaldymas, sąrašą. Todėl reikia iš dalies pakeisti I priedą. (3) Siekiant užtikrinti, kad šiame Reglamente numatytos priemonės būtų veiksmingos, šis Reglamentas turėtų įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (EB) Nr. 881/2002 I priedas iš dalies keičiamas pagal šio Reglamento priedą. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. lapkričio 12 d. Komisijos vardu Christopher Patten Komisijos narys [1] OL L 139, 2002 5 29, p. 9. [2] OL L 247, 2003 9 30, p. 18. -------------------------------------------------- PRIEDAS Reglamento (EB) Nr. 881/2002 I priedas iš dalies keičiamas taip: 1. Antraštėje "Fiziniai asmenys" pridedami šie fiziniai asmenys: "Ibrahim DAWOOD (taip pat žinomas kaip (a) Ebrahim Dawood; (b) Sheikh Dawood Hassan). Gimimo data: 1955 m. Gimimo vieta: Ratnagiri, India (Indija). Pilietybė: Indijos. Paso Nr. A-333602, išduotas Bombėjuje, Indijoje, 1985 m. balandžio 6 d."; 2. Įrašas "Al Taqwa Trade, Property and Industry Company Limited (taip pat žinoma kaip Al Taqwa Trade, Property and Industry) (taip pat žinoma kaip Al Taqwa Trade, Property and Industry Establishment) (taip pat žinoma kaip Himmat Establishment), c/o Asat Trust Reg., Altenbach 8, FL-9490 Vaduz, Liechtenstein (Lichtenšteinas)" antraštėje "Juridiniai asmenys, grupės ir organizacijos" pakeičiamas šiuo tekstu: "WALDENBERG AG (taip pat žinoma kaip: (a) Al Taqwa Trade, Property and Industry; (b) Al Taqwa Trade, Property and Industry Company Limited; (c) Al Taqwa Trade, Property and Industry Establishment; (d) Himmat Establishment). Adresas: (a) Asat Trust Reg., Altenbach 8, FL-9490 Vaduz, Liechtenstein (Lichtenšteinas); (b) Via Posero, 2, 22060 Campione d'Italia, Italy (Italija)". --------------------------------------------------